Barack Obama Bandaríkjaforseti segir árangursleysi í baráttunni fyrir breyttri byssulöggjöf í landinu vera það sem valdi honum mestum vonbrigðum í forsetatíð sinni . Eftir rúm sex ár í forsetastóli eru aðeins um átján mánuðir eftir af forsetatíð hans . Á þessum tíma hefur Obama talað fyrir hertri byssulöggjöf , sem er hvergi frjálslyndari en í Bandaríkjunum í hinum vestræna heimi , en ekki orðið ágengt . Miklu fleiri byssur og miklu fleiri morð Í viðtalinu hjá BBC sagði Obama það vera bagalegt að engar veigamiklar breytingar hafi verið gerðar á byssulöggjöf í Bandaríkjunum þrátt fyrir endurtekin fjöldamorð á undanförnum árum . „ Ef þú skoðar gögn um Bandaríkjamenn sem hafa verið drepnir í hryðjuverkaárásum frá 9. september 2011 , þá eru þeir færri en hundrað . Ef þú skoðar gögn um fjölda þeirra sem hafa verið myrtir í byssuárásum , þá eru það tugir þúsunda , “ sagði forsetinn . Byssueign Bandaríkjamanna er mun algengari meðal almennings en þekkist í öðrum vestrænum ríkjum . Samkvæmt frétt bandaríska fjölmiðilsins Vox eiga Bandaríkjamenn ríflega 40 prósent af öllum byssum í almenningseigu í Bandaríkjunum , en skotvopn í eigu almennings í heiminum eru um 644 milljón talsins , samkvæmt gögnum Sameinuðu þjóðanna . Bandaríkjamenn , samtals um 330 milljón talsins , telja 4,4 prósent af mannkyninu . Taflan hér að neðan sýnir manndráp með byssum á hverja milljón íbúa í fjórtán vestrænum ríkjum . Í Bandaríkjunum voru 29,7 skotnir til bana á hverja milljón íbúa árið 2012 , langtum fleiri en í samanburðarlöndum . Manndráp í Bandaríkjunum og öðrum vestrænum ríkjum á hverja milljón íbúa . Kortið er fengið af Vox.com Hræðilegur fjöldi árása á óbreytta borgara Meðfylgjandi kort er birt í umfjölluninni . Það sýnir öll fjöldamorð ( e. mass shootings ) í Bandaríkjunum síðan í desember 2012 . Kortið er unnið af Standford háskóla . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .